**ZMLUVA č. ................**

na komplexné zabezpečenie odpadového hospodárstva

uzavretá podľa § 536 Obchodného zákonníka č. 513/91 Zb. v platnom znení

**ZMLUVNÉ STRANY**

1.1 Odberateľ odpadu:

Názov firmy :

Sídlo:

Zápis v OR :

V zastúpení :

Kontaktná osoba :

IČO:

IČ DPH:

Bankové spojenie:

č. účtu:

IBAN :

BIC :

Telefón / Fax:

Email:

Internetová adresa:

ďalej len „odberateľ odpadu“

1.2. Pôvodca odpadu:

Názov firmy: Dopravný podnik mesta Košice, akciová spoločnosť

So sídlom: Bardejovská 6, 043 29 Košice

Zápis v OR: Mestský súd Košice, odd. Sa, vložka č.559/V

V zastúpení : Ing. Roman Danko, predseda predstavenstva

Mgr. Marcel Čop - člen predstavenstva

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK36 1111 0000 0066 1018 6006

BIC/SWIFT : UNCRSKBX

Osoba zodpovedná za plnenie zmluvy : Ing. Martina Üveges, referent ŽP

Telefón : 0917465141

E-mail : martina.uveges@dpmk.kosice.sk

Internetová adresa : [www.dpmk.sk](http://www.dpmk.sk)

ďalej len „pôvodca odpadu“

# Článok 1.

## Preambula

Táto Zmluva sa uzatvára na základe vyhodnotenia výsledku prieskumu trhu cez elektronickú platformu Josephine zo dňa ...............2024

# Článok 2.

## Predmet Zmluvy

2.1 Predmetom tejto zmluvy sú vzťahy medzi zmluvnými stranami pri poskytovaní služieb zabezpečenia odpadového hospodárstva pôvodcu odpadu vrátane zabezpečenia odberu, prepravy, zhodnotenia a zneškodnenia odpadov v rozsahu podľa Prílohy č. 1 v zmysle platných právnych predpisov na území Slovenskej republiky. Príloha č.1 je neoddeliteľnou súčasťou tejto zmluvy.

2.2. Odberateľ odpadu sa zaväzuje poskytovať:

2.2.1 zabezpečiť odber, prepravu a  zhodnotenie alebo zneškodnenie dohodnutých druhov odpadov ekologicky priaznivým spôsobom v súlade s platnými zákonnými normami v odpadovom hospodárstve;

2.2.2 činnosti vyplývajúce z tejto zmluvy zabezpečovať v súlade s platnými právnymi predpismi, a tiež v súlade s internými predpismi pôvodcu odpadu, s ktorými bude preukázateľne pôvodca oboznámený (prezenčná listina). Tieto predpisy nesmú byť v rozpore s platnými zákonnými normami;

2.2.3 a) predloží pôvodcovi odpadu doklady o vážení a hmotnosti odobratých odpadov, a to najneskôr spolu s faktúrou za vykonané služby (postačuje kópia dokladu).

b) vykoná váženie všetkých odobratých odpadov na váhach overených v zmysle zákona - č. - 157/2018 Z.z. o metrológii v platnom znení a poskytne pôvodcovi odpadu na jeho požiadanie k nahliadnutiu doklad preukazujúci vykonanie overenia určeného meradla.

c) vykoná prepravu odpadov dopravnými prostriedkami spôsobilými na prevádzku v premávke na pozemných komunikáciách v zmysle príslušných právnych predpisov.

d) preukáže pôvodcovi odpadu na jeho požiadanie doklady preukazujúce odbornú a právnu spôsobilosť odberateľa odpadu a tretích strán na vykonávanie tých činností, ktoré sú predmetom tejto zmluvy (rozhodnutia, súhlasy, osvedčenia, certifikáty a pod.)

e) odberom odpadov od pôvodcu odpadov preberá na seba všetky povinnosti držiteľa odpadu vyplývajúce zo Zákona o odpadoch č.75/2015 Z.z. v platnom znení a o zmene a doplnení tohto zákona.

2.3. Pôvodca odpadu sa zaväzuje:

* + 1. odovzdávať odberateľovi odpadu všetky odpady uvedené v Prílohe č. 1 tejto zmluvy, ktoré vznikajú v mieste plnenia predmetu tejto zmluvy na zhodnotenie alebo na zneškodnenie;
    2. odpady triediť podľa pokynov odberateľa odpadu v  zmysle vyhlášky MŽP SR č. 371/2015 Z.z. a zákona o odpadoch č. 79/2015 Z.z. v platnom znení podľa jednotlivých druhov uvedených v Prílohe č. 1;
    3. dôkladne poučiť vlastných zamestnancov o spôsobe triedenia odpadov a ich ukladaní do zberných nádob a kontajnerov. Kontajnery plniť výlučne odpadmi, na ktoré sú určené a svojou kvalitou a povahou spĺňajú požiadavky odberateľa, yyhlášky č. 371/2015 Z.z. a vyhlášky č. 365/2015 Z.z. v platnom znení. Kontajnery nepreplňovať nad predpísanú užitočnú hmotnosť, resp. objem daný výrobcom. (užitočná hmotnosť je uvedená na každej nádobe – viď štítok);
    4. príjem požiadaviek pôvodcu odpadu bude prebiehať na dispečingu odberateľa odpadu:

e-mail: telefónne číslo:

* + 1. odovzdať odberateľovi odpadu všetky potrebné kópie vnútropodnikových predpisov vzťahujúcich sa k činnostiam, ktoré sú predmetom tejto zmluvy (súhlasy, rozhodnutia, smernice, prevádzkové poriadky). Zamestnanci odberateľa odpadu budú s vnútropodnikovými predpismi pôvodcu odpadu oboznámení a podpíšu pôvodcovi odpadu záznam o oboznámení a zaškolení;
    2. umožniť odberateľovi odpadu, resp. ním povereným tretím osobám, vstup na miesto odberu odpadu a technicky nerušený odber odpadu, pri rešpektovaní interných predpisov pôvodcu odpadu;
    3. na základe faktúr vystavených odberateľom odpadu uhradiť zmluvnú cenu za vykonanú službu dohodnutým spôsobom. Odberateľ odpadu je oprávnený zastaviť odvoz odpadu a plnenie svojich povinností voči pôvodcovi odpadu, pokiaľ tento neuhradí faktúry do stanoveného dátumu ich splatnosti;
    4. pôvodca odpadu je povinný dodržiavať legislatívne postupy platné pre nakladanie s odpadmi a odovzdávať na zhodnotenie alebo zneškodnenie iba dohodnuté druhy odpadov uvedené v Prílohe č. 1;
    5. Pôvodca odpadu akceptuje hmotnosť odpadu určenú odberateľom odpadu. Len ak váženie na strane odberateľa odpadu prebiehalo na certifikovanej a schválenej váhe. Príslušné potvrdenia a certifikácie váhy predloží odberateľ odpadu pôvodcovi odpadu na vyžiadanie;
    6. pôvodca odpadu vytvorí pre odberateľa odpadu vhodné podmienky pre plnenie predmetu zmluvy, najmä:

- umožnenie prístupu do objektov súvisiacich s predmetom zmluvy tak, aby bolo umožnené efektívne zabezpečenie služieb odpadového hospodárstva pri rešpektovaní interných predpisov pôvodcu odpadu,

- včasné informovanie odberateľa odpadu o smerniciach a ostatných dokumentoch pôvodcu odpadu súvisiacich s predmetom zmluvy.

# Článok 3.

## Miesto, čas plnenia a záväzky

3.1 Miestom plnenia predmetu zmluvy je prevádzka pôvodcu odpadu na adrese: Bardejovská 6, Košice a Hornádska 10, Košice

* 1. Odberateľ odpadu sa zaväzuje poskytovať službu 24 mesiacov od účinnosti Zmluvy.

# Článok 4.

## Cena za poskytnutú službu

* 1. Cena za služby poskytnutá podľa tejto zmluvy bola určená na základe vyhodnotenia Návrhu na plnenie kritérií zo dňa \_\_.\_\_.2024, ktorý tvorí Prílohu č. 2 a je neoddeliteľnou súčasťou tejto Zmluvy.
  2. Cena zahŕňa všetky náklady spojené s realizáciou služby.
  3. Cena platí počas celého obdobia, na ktoré je Zmluva uzatvorená a je nemenná.

# Článok 5.

## Fakturácia

5.1 Platba za služby bude realizovaná zo strany pôvodcu odpadu na základe fakturácie, po dodaní príslušnej dokumentácie o vykonaní služby, so splatnosťou 45 dní odo dňa vystavenia daňového dokladu – faktúry. Fakturácia bude vykonávaná za ucelený mesiac.

5.2 Zálohy nebudú poskytované.

5.3 Faktúra musí obsahovať všetky náležitosti stanovené platnými právnymi predpismi, inak je pôvodca odpadu oprávnený faktúru v lehote splatnosti vrátiť odberateľovi odpadu na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry pôvodcovi odpadu.

# Článok 6.

## Sankcie

6.1 Za každý deň omeškania platby faktúr zo strany pôvodcu odpadu je odberateľ odpadu oprávnený formou faktúry vyúčtovať úrok z omeškania vo výške 0,025 % sumy faktúry za každý deň omeškania po termíne splatnosti.

6.2 Za neplnenie povinností, resp. omeškanie dodanej služby zo strany odberateľa odpadu, je pôvodca odpadu oprávnený formou faktúry vyúčtovať zmluvnú pokutu vo výške 0,025 % sumy podľa cenníka služieb, ktoré mali byť vykonané, za každý deň omeškania po termíne dodania služby.

# Článok 7.

## Trvanie Zmluvy

7.1 Zmluva sa uzatvára na dobu 24 mesiacov od účinnosti Zmluvy, resp. do vyčerpania limitu ........................... € bez DPH, podľa toho, čo nastane skôr. Táto Zmluva zaniká uplynutím doby 24 mesiacov od účinnosti Zmluvy, vyčerpaním limitu, odstúpením od Zmluvy alebo výpoveďou.

7.2 Zmluvu môže vypovedať každá zo zmluvných strán bez udania dôvodu. Výpovedná lehota je jeden mesiac. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

7.3 Ktorákoľvek zmluvná strana môže túto Zmluvu ukončiť okamžite, písomným odstúpením doručeným druhej zmluvnej strane z dôvodu závažného porušenia povinností vyplývajúcich z tejto zmluvy druhou zmluvnou stranou. Odstúpenie je účinné dňom jeho doručenia.

**Článok 8.**

## Záverečné ustanovenia

8.1 Táto Zmluva nadobúda platnosť dňom podpisu oboma Zmluvnými stranami, účinnosť nadobúda dňom nasledujúcim po dni jej zverejnenia podľa príslušných právnych predpisov.

8.2 Zmeny a doplnenia tejto Zmluvy je možno prijímať iba vo forme písomných dodatkov k tejto Zmluve podpísaných oboma zmluvnými stranami, ak v tejto Zmluve nie je dohodnuté inak.

8.3 Zmluva sa vyhotovuje v štyroch /4/ exemplároch, z ktorých každý má platnosť originálu. Pôvodca odpadu obdrží dve vyhotovenia Zmluvy a odberateľ odpadu dve vyhotovenie Zmluvy.

8.4 Na vzťahy touto Zmluvou neupravené sa vzťahujú ustanovenia zákona č.513/1991 Z. z. Obchodný zákonník v znení neskorších predpisov.

8.5 Zmluvné strany prehlasujú, že túto Zmluvu neuzavreli v tiesni, ani za nápadne nevýhodných podmienok, a že táto Zmluva vyjadruje ich skutočnú a slobodnú vôľu. Zmluvné strany obsah Zmluvy na dôkaz svojho súhlasu potvrdzujú svojím podpisom.

8.6 V prípade zmeny platnej legislatívy v odpadovom hospodárstve majú obe zmluvné strany právo požadovať od druhej strany také zmeny v tejto zmluve, ktoré vyplynú z nových právnych predpisov. Ak sa nedohodnú, má každá zo strán právo odstúpiť od zmluvy.

8.7 V súlade s Nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, pôvodca odpadu spracúva osobné údaje odberateľa odpadu uvedené v tejto zmluve a v prípade, že je odberateľ odpadu právnickou osobou, jeho zákonného/zmluvného zástupcu, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže pôvodca odpadu odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle pôvodcu odpadu v sekcii Ochrana osobných údajov.

Prílohy zmluvy:

Príloha č. 1 – Opis predmetu zákazky

Príloha č. 2 – Návrh na plnenie kritérií

V Košiciach, dňa: ............................. V ..................., dňa:.......................

Za Pôvodcu odpadu: Za Odberateľa odpadu:

------------------------------------------ -------------------------------------------

Ing. Roman Danko

predseda predstavenstva

Dopravný podnik mesta Košice,

akciová spoločnosť

------------------------------------------

Mgr. Marcel Čop

člen predstavenstva

Dopravný podnik mesta Košice,

akciová spoločnosť